Smyntorz (abo kyrchof, kerchōw) to je miejsce wydzielōne do gracanio umartych. Miano te pochodzi ôd łacińskigo słowa "coemeterium", ô gynau tym znoczyniu, kere je zlatynizowanōm formōm greckigo "koimeterion" = "plac (wiecznygo) spoczynku" (we inkszych wersyjach "Kirchof" ôd ôkreślynio miymieckigo). Na ksztołt a ōmiejscowiyniy smyntorza mioła zawdy ajnflus tradycyjo religijno, wzglyndy sanitarne, położyniy geograficzne, skłod lokalnyj społeczności. Smyntorz bywo traktowany kej miejsce uświyncōne a miejsce kultu, bywo tyż placym ôpuszczōnym a takim, kere budzi przestrach. Tradycyjniy ôbowiōnzek gracanio umartych spoczywo na barkach jejich familijōw, a kej umarty familije niy mo, to na władzach lokalnych. Smyntorz żydowski mianuje sie kirkut, zaś muzōłmański mizar.